**KRAJEVNA SKUPNOST GRADIŠČE NAD PRVAČINO**

Datum: 19.10.2023

# Z A P I S N I K

**11.seje sveta KS Gradišče, ki je potekala 19.10.2023 ob 19:00 v prostorih KS v kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Danijela Jurkič

**Upravičeno odsotni člani Sveta krajevne skupnosti Gradišče:** Žan Marušič, Agnes Jurkič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 10. seje KS Gradišče , z dne 26.9.2023.
2. Odločitev o sodelovanju / nesodelovanju KS Gradišče na dogodku Martinovanje v Novi Gorici, ki bo potekala z dne 10.11.2023 na Bevkovem trgu.
3. Status izvedbe projekta postavitev klim in ureditve izolacije v kulturnem domu Gradišče.
4. Odločitev o postavitvi sončne elektrarne na Kulturnem domu Gradišče.
5. Razno, pobude in vprašanja .
6. Izplačilo sejnin.

**AD 1**

**Tanja Gregorič (predsednica)** je članom KS povzela zapisnik 10. redne seje z dne 29.9.2023.

Na obstoječ zapisnik ni bilo pripomb, zato je bil sprejet sklep:

**Potrdi se zapisnik 10.redne seje sveta KS Gradišče z dne 29.9.2023.**

**AD 2**

Sledi naslednja točka dnevnega reda, ki se nanaša na udeležbo KS Gradišče na Martinovanju, ki ga organizira MONG za dan 10.11.2023.

Predsednica pove, da je na MONG preverila kako bo potekal dogodek. Prejela je sledečo informacijo:

* MONG poskrbi za stojnico (najem , plačilo elektrike,…)
* KS poskrbi za nakup sestavin v primeru prodaje hrane, za predmete ,itd…., ki bodo predmet prodaje na stojnici.
* Potrebno je imeti blagajno.
* Izdaja računa možna prek društva.

KS je izrazila željo po sodelovanju na samem dogodku s frtaljo. Predsednica je preverila pripravljenost Ge. Darje in Zore, ki frtaljo pečeta. Obe sta se s sodelovanjem strinjali, tudi člani KS bi bili na samem dogodku prisotni. Kljub pripravljenosti vaščank in članov KS za sodelovanje, KS ugotavlja, da se dogodka ne bo uspela udeležiti, ker ne zadostuje zgoraj navedenim pogojem. KS nima društva preko katerega bi lahko izdajala račune. Na podlagi teh ugotovitev je KS sprejela naslednji sklep:

» KS Gradišče se zaradi neizpolnjenosti pogojev MONG za sodelovanje pri dogodku Martinovanje, dogodka ne bo udeležila.«

**AD 3**

V naslednji točki dnevnega reda predsednica pove, da je potrebno za začetek izvedbe projekta ureditve ogrevanja v kulturnem domu in fasade pripraviti in podpisati pogodbe, in sicer:

1. Gradbeno pogodbo za izdelavo fasade na vzhodnem delu stavbe.
2. Pogodbo o nakupu in montaži klima naprav v stavbi.

Obe pogodbi morata izbrana izvajalca pogodbo podpisati pred pričetkom del. S pogodbo jamčita , da bo storitev opravljena pravočasno. Pogodbe bo pripravila ga. Melanija Kerševan, za podpis pa mora poskrbeti KS sama.

Predsednica prosi člana sveta Denisa Gregorič, da uredi podpis gradbene pogodbe, ter naj preveri ali bodo dela zaključena v času. Rok izvedbe je 15.12.2023, rok izstavitve in plačila računa pa 31.12.2023. Do tega datuma mora biti račun plača, drugače KS grozi izguba dodatnih sredstev za leti 2024/25. Član sveta Denis Gregorič se zveže h pridobitvi podpisane pogodbe in pravočasni izvedbi del.

Enako predsednica prosi člana Daliborja Antić, da poskrbi za pridobitev podpisa pogodbe in pravočasno postavitev klim. Slednji se strinja, da bo do roka vse urejeno.

Ostali člani s predlaganim strinjajo in tako preidejo na naslednjo točko dnevnega reda.

**AD4**

Dne 4.10.2023 je na MONG potekal sestanek na temo postavitev sončne elektrarne na kulturnem domu Gradišče.

Predsednica na kratko povzame dogovorjeno na sestanku.

1. MONG je ponovno preverila lego in velikost strehe KD Gradišče in pri tem ugotovila, da se razpoložljivost strehe zmanjša za polovico od prvotno mišljene. Pri tem ugotavlja, da obstaja verjetnost, da tudi celotna polovica ni primerna zaradi nosilnosti strehe. V tem primeru bi pridobljene električne energije zadoščalo za potrebe KS in morebiti za tri dodatne odjemalce . V tem primeru morajo biti vsi vlagatelji na isti »trafo« postaji kot kulturni dom. Poleg tega bi bilo potrebno odprtje in vodenje zadruge v kolikor bi se KS za to odločila.

Zaradi zgoraj navedenih razlogov je slednja opcija zelo težko izvedljiva , je pa zadnja odločitev ali se gre v to opcijo ali ne, na strani odločitve KS.

1. Druga opcija je, da se postavi sončno elektrarno le za potrebe KS – pri tem za investicijo posrbi skoraj v celotni vrednosti MONG. Časa za to opcijo je do konca leta.
2. Tretja opcija je najem strehe iz strani zunanjega vlagatelja , podjetja, npr. Geni. V tem primeru bi podjetje postavilo svoje panele na streho KD Gradišče. Na letni ravni bi podjetje KS tako plačevalo letno določen znesek najema strehe.

Po predstavitvi sledi diskusija glede opcij izvedbe sončne elektrarne, ter posledično sprejem naslednjega sklepa:

» KS se soglasno odloča in strinja s postavitvijo sončne elektrarne za samooskrbo KS.«

Predsednica bo sledeči sklep takoj posredovala na MONG, da se lahko prične s postopkom oddaje vlogo za postavitev sončne elektrarne, katerega rok je do 31.12.2023

**AD5.**

Pod točko razno predsednica pove, da ni novih informacij glede postopka ureditve lastništva stavbe 41. Potrebno bo preveriti možnost pridobitve sredstev za plačilo odvetnika, saj bo potrebno zaradi nestrinjanja solastnika, lastništvo urejati prek njega.

Član sveta Dalibor Antić še pove, katera vzdrževana dela so potrebna v kulturnem domu in opozori na puščanje strehe ter poškodbo vrat zaradi vdora vode. Član sveta Aljoša Furlan bo problematiko javil na zavarovalnico, saj se je vdor vode pojavil po ujmi, ki se je zgodila v mesecu juliju. Potrebna bo menjava vrat v sejno sobo, ki so se zaradi vdora vode poškodovale.

**AD7**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Seja je bila zaključena ob 21.15.

**Sejo je vodila Tanja Gregorič.**

Zapisala:

Danijela Jurkič

 Predsednica sveta KS Gradišče

 Tanja Gregorič